Author: lubica.pitlova
Last saved by: Pitlová Ľubica

Správa zo zahraničnej pracovnej cesty
1.  Účastník ZPC:

Ing. Štefan Chudoba, PhD., koordinátor Prioritnej oblasti7 Dunajskej stratégie 
Znalosť jazykov: anglický/veľmi pokročilý, nemecký/veľmi pokročilý
Ing. Ľubica Pitlová, hlavný štátny radca, 
Odbor štátnej a európskej politiky vo vede a technike, Sekcia  vysokých škôl, vedy a výskumu, , Ministerstvo školstva, vedy, výskumu  a športu Slovenskej republiky
Znalosť jazykov: anglický/veľmi pokročilý, nemecký/veľmi pokročilý, francúzsky/mierne pokročilý 
2.  Zahraničná pracovná cesta:
štát/mesto: Belgicko/Brusel
Dátum: 9. – 11.3. 2015
Účel cesty: účasť na bilaterálnom rokovaní s DG Regio a účasť na rokovaní Skupiny na vysokej úrovni pre spoločné programovanie
3.  Rámcový program pobytu:
9.3.2015 rokovanie s DG Regio
10.3.2015 rokovanie so SZ EÚ 
11.3. 2015 účasť na zasadnutí Skupiny na vysokej úrovni pre Spoločné programovanie členských krajín EÚ – Rada EÚ 
4.  Stručný priebeh zasadnutia:
a) Rokovanie s DR Regio
Hlavným bodom rokovania bola prezentácia doterajších výsledkov štúdie realizovateľnosti Dunajský regionálny výskumný a inovačný fond (DRRIF) s dôrazom na návrh zriadenia podporného centra DRRIF. 

Po prehľade  doterajších výsledkov štúdie predstavila SK delegácia návrh DRRIF – podporného centra, ktoré by malo vzniknúť ako koordinačné centrum na podporu spolupráce dunajských krajín v oblasti výskumu a inovácií. DG berie na vedomie identifikáciu možných tematických oblastí podporovaných DRRIFom, ktoré z veľkej miery korešpondujú s analýzou vykonanou S3 platformou JRC.   

Predstavitelia DG Regio zdieľajú názor, že koordinačné centrum pre výskumné a inovačné aktivity dunajských krajín je potrebné, avšak EK  v otázke zriadenia takéhoto centra EK očakáva iniciatívu dunajských krajín. Takúto iniciatívu DG Regio rád podporí.

Bola diskutovaná otázka možnosti financovania DRRIFu z Dunajského nadnárodného programu. EK zdôraznila, že program predpokladá financovanie projektov na základe súťaže. SK delegácia poukázala na možnosť podať v rámci prioritnej osi 1b Dunajského nadnárodného programu návrh projektu  na zriadenie DRRIFu v mene všetkých 14 krajín DS. Túto možnosť treba prediskutovať s dunajskými krajinami, nakoľko projekty DNP vyžadujú 15 % spolufinancovanie.  Otázka môže byť diskutovaná na zasadnutí skupiny pre DRRIF 17. marca vo Viedni, na zasadnutí Riadiacej skupiny PA7 v júni v Bratislave a na 4. Výročnom fóre Dunajskej stratégie v októbri  2015 v Ulme. 
V otázke možného financovania z DNP DR Regio odporučilo v spolupráci s národným kontaktným bodom  pre DNP (Úrad vlády SR) skontaktovať sa s DNP a zistiť možnosti financovania.     
DG taktiež zdôraznilo potrebu spolupráce so vznikajúcim Dunajským strategickým bodom,  ktorý sa vytvorí pri zastúpení spolkovej krajiny Badensko – Würtembersko v Bruseli. 
Dôležitým prvkom pri zakladaní DRRIFu je trvalá udržateľnosť. Podľa názoru SK delegácie vypracovanie návrhu trvalo udržateľnej formy DRRIFu  by mohlo byť predmetom jedného z pracovných balíčkov navrhovaného projektu. Po analýze výsledkov a prínosov DRRIFu by bolo možné navrhnúť jeho ďalšiu formu. 
Bolo tiež poznamenané, že označenie „Fond“ v názve DRRIFu je mätúce a malo by byť zmenené. 

Príprava SK predsedníctva DS

SK delegácia tlmočila ústny prísľub, ktorý obdržala  od Úradu vlády – SR akceptuje úlohu predsedu DS v roku 2016. 5. Výročné fórum DS sa uskutoční v Bratislave koncom októbra, resp. začiatkom novembra 2016 – hlavnými témami  by mali byť témy prioritných oblastí, ktoré SK koordinuje: Kvalita vôd a Vedomostná spoločnosť. Predstavitelia DG Regio požiadali SK delegáciu tlmočiť národnému kontaktnému bodu požiadavku o písomné potvrdenie akceptácie úlohy predsedu DS v roku 2016. 

Ďalšie financovanie PA 7 DS    

SK delegácia oznámila, že žiadosť o ďalšiu platbu v zmysle Grantu EK je pripravená podľa dohody a ihneď po podpise p. ministrom bude doručená na DG Regio. Predstavitelia DG Regio prisľúbili vybavenie žiadosti čo možno najskôr. 

b/Rokovanie so SZ EÚ v Bruseli  
Na rokovaní s pánom Šándorom bol predstavený koncept DRRIF. Pán Šándor pokladá doteraz vykonané analýzy za dostatočné a považuje za možné podporiť vznik  DRRIFu ako podporného centra v rámci Pracovnej skupiny pre výskum. V budúcnosti považuje za vhodnú spoluprácu podľa článku 185 TFEU. 
c/ Rokovanie Skupiny na vysokej úrovni pre Spoločné programovanie (Joint Programing – JP)
Hlavnými bodom rokovania bolo schválenie návrhu nového mandátu  Skupiny na vysokej úrovni pre spoločné programovanie (GPC), ktorý bude predložený Rade EÚ na schválenie. Podľa návrhu dokumentu má mandát obsahovať tieto najdôležitejšie  úlohy: 
-	poradenstvo k strategickým otázkam Prioritnej oblasti 2a ERA:   Optimálna nadnárodná spolupráca a konkurencia – spoločné riešenie veľkých výziev
-	podpora zosúladenia národných, regionálnych a európskych stratégií s programom jednotlivých iniciatív v rámci JP 
-	monitorovanie jednotlivých iniciatív JP 
-	podpora jednotlivých iniciatív JP v ich prístupe k financovaniu s dôrazom na akcie ERA-NET Cofund
-	aktualizácia Rámcových podmienok v súvislosti s vývojom existujúcich iniciatív, resp. vznikom nových. 
-	v prípade potreby  identifikácia nových tém ako celospoločenských priorít
5.  Odporúčané závery:  	
Sekcia vysokých škôl, vedy a výskumu  MŠVVaŠ SR bude sledovať ďalší vývoj spolupráce v rámci Pracovnej skupiny na vysokej úrovni pre Spoločné programovanie. V rámci koordinácie PA 7 Dunajskej stratégie sa bude zúčastňovať tvorby konceptu DRRIF a jeho implementácie. 

 Prehľad prinesenej dokumentácie a miesto jej uloženia
     Prezentácie, ktoré odzneli na zasadnutí budú k dispozícii v SVŠVV  MŠVVaŠ SR.  
7.   Osobitne vyhodnotený očakávaný prínos ZPC
Na rokovaní s DG  odzneli dôležité informácie, ktoré môžu byť prínosné tak z hľadiska koordinácie prioritnej oblasti 7 DS, ako aj z hľadiska zintenzívnenia spolupráce v oblasti výskumu a inovácií v podunajskej oblasti. Na zasadnutí GPC boli prerokované ďalšie kroky smerujúce k posilneniu spolupráce členských krajín EÚ v oblasti spoločnej tvorby výskumných programov.    
 8.    Spôsob zverejnenia výsledkov ZPC, prenos získaných informácií
Správa bola predložená riaditeľke Odboru štátnej a európskej politiky vo vede a technike,  generálnemu riaditeľovi Sekcie vysokých škôl, vedy a výskumu . Bude zverejnená na internetovej stránke MŠVVŠ SR. 
Súhlasím so zverejnením správy na internete

Správu vypracoval: Ing. Ľubica Pitlová OŠEPVaT
Dátum: 16.3. 2014

Správu schválil: prof.  Ing. Peter Plavčan, CSc., GRSVŠVV